kardosdrur/scandi-wiki huggingface dataset:
Gennemsnit

Gennemsnittet eller aritmetisk gennemsnit (også kaldet middeltallet eller middelværdien) er summen af værdierne i et datasæt divideret med antallet af værdier. Matematisk formuleres gennemsnittet således:

Eksempeltvist er gennemsnittet af datasættet {1,2,2,2,3,5,6,7,8} lig 36/9 = 4 (summen af værdierne er 36 og der er 9 værdier).

Andre gennemsnit 
Der findes endvidere geometrisk gennemsnit, kvadratisk gennemsnit og harmonisk gennemsnit. Det geometiske gennemsnit regnes som den n'te rod af produktet af værdierne (hvor n angiver antallet af værdier). Her kræves det dog at x-værdierne er :

Det kvadratiske gennemsnit er kvadratroden af gennemsnittet af værdierne løftet op i anden potens. Dermed trækker negative værdier ikke det kvadratiske gennemsnittet ned. Yderligere vægtes store værdier mere end små. Det regnes således:

Det harmoniske gennemsnit regnes således:

For positive x-værdier gælder der: . Disse fire gennemsnit er specialtilfælde af potensgennemsnit.

Se også 
 Middelværdi
 Median
 Typetal

Middelværdier
Liggecykel

Liggecykel er en fællesbetegnelse for en række cykeltyper, hvor cyklisten ligger mere eller mindre bagover. Ofte bruges den engelske betegnelse HPV, der betyder "Human Powered Vehicle", altså "menneskedrevet transportmiddel", selv om denne betegnelse er langt bredere. Tidligere sås sofacykel. En kabinecykel (også kaldet velomobil) har tre hjul.

Selv om denne cykeltype har været kendt omtrent lige så længe som den klassiske type, har den aldrig opnået nævneværdig udbredelse. Den primære årsag er formentlig, at cykelsporten tidligt har forbudt liggecykler i konkurrencer.

Liggecykler er to- eller trehjulede (sjældent firehjulede). Den tohjulede liggecykel fremstilles i to hovedtyper:
 Kort model, hvor kranken med pedalerne sidder over og foran forhjulet. Baghjulet kan være større end forhjulet. Styret, der normalt er i direkte forbindelse med kronrøret og forgaflen, kan være placeret over eller sjældnere under cyklistens ben.
 Lang model, hvor kranken er placeret mellem for- og baghjul. Forhjulet er normalt mindre end baghjulet. Styringen sker normalt gennem en stangforbindelse til et ekstra kronrør placeret længere tilbage på stellet. Også her kan styret være placeret over eller under benene. 
 Pedaldrevne med kæde til for- eller baghjul. Forhjulstræk vinder frem, da det forenkler kædeføringen, især på lave liggecykler, hvor sædet sidder nede mellem hjulene.

Prisniveauet er tilsyneladende højt, men sammenlignes med en god racercykel er prisen den samme. En del liggecykler er helt eller delvist selvbyggede.

Eksterne henvisninger 

 Liggecykelforeningen Landsforeningen for danske liggecykelentusiaster.

 Liggecyklen.dk  (Eksempel på 3 hjulet liggecykel)

Cykeltyper
Assisi

Assisi er en by i Italien, som ligger små 20 km øst for Perugia i regionen Umbria.

Byen er især kendt for den hellige Frans af Assisi, der levede i denne by og på bjerget i nærheden, og ligeledes for hans kvindelige modstykke, Clara af Assisi. Men det er også en gammel umbrisk og siden romersk by, som stadig rummer betydelige antikke minder, hvoraf mest synligt den romerske tempelfacade på kirken Santa Maria sopra Minerva.

Den danske forfatter Johannes Jørgensen, der skrev en biografi om Frans af Assisi, boede i byen i mange år og blev udnævnt til æresborger.

Den 26. september 1997 blev regionen ramt af et voldsomt jordskælv, der ødelagde dele af byen og dens helligdomme, bl.a. den berømte Basilica di San Francesco.

Basilikaen og andre bygninger og steder i området har været på UNESCOs verdensarvsliste siden 2000.

Nedenfor Assisi ligger på sletten bydelen Santa Maria degli Angeli med den store kirke Santa Maria degli Angeli. Ligeledes findes der uden for byens mure andre steder med tilknytning til Frans, fx San Damiano, Rivotorto og Eremo delle Carceri.

Andre seværdigheder 
 Domkirken San Rufino
 Den tidlige domkirke: Santa Maria Maggiore
 Basilica di Santa Chiara, Claras gravkirke
 Chiesa Nuova – kirken er ifølge traditionen bygget over Frans' barndomshjem
 Kirken Santo Stefano
 San Pietro, benediktinerkirke
 Rocca Maggiore – borgruin
 Udgravning af det romerske forum

Eksterne henvisninger/kilder 

 comune.assisi.pg.it (italiensk)  
 italy.dk (dansk)
 assisi.com (flersproget)
 assisionline.com (flersproget)
 Frans af Assisis liv i Giottos billeder
 Assisi-Kredsen
 Assisi-Kredsens hjemmeside bl.a. med guide til Assisi

Franciskansk
Verdensarvsområder i Italien
Byer i Umbria
Point Lookout

Point Lookout er en halvø mellem Chesapeake Bay og Potomac-floden i Maryland, USA.

I 1862 blev der bygget et hospital i på halvøens spids, og nogenlunde samtidigt et fængsel, for de borgere i Maryland, der sympatiserede med sydstaterne i den amerikanske borgerkrig. I juli 1863 efter slaget ved Gettysburg i Pennsylvania etablerede regeringen i Washington D.C., krigsfangelejren Camp Hammond på halvøen. Lejren skulle huse de mange tusinde sydstatsfanger, der var taget under dette slag.

Lejren var bygget til at huse 9.600 fanger, men rummede mellem 12.600 og 20.000 fanger, flest mod krigens slutning i 1865. Fangerne boede typisk omkring 15 mand i telte, der var beregnet til 10, og mod slutningen af krigen, var der mange fanger, der end ikke fik tildelt et telt, men måtte sove under åben himmel, hvor tre til fire mand så delte et tæppe. Både om vinteren, hver der var meget koldt (gennemsnitstemperaturen i januar er -5, og temperaturer ned til -20 grader celsius er ikke unormalt), og om sommeren, hvor det var meget varmt (gennemsnitstemperaturen i juli ligger over 30 grader celsius)., gav dette store problemer for fangerne. Ikke mindst fordi kun de færreste havde særlig meget tøj at tage på. Når fangerne ankom til lejren, blev al den udrustning, som var erobret fra nordstatstropper (og det var faktisk det meste), taget fra dem.

Lejren var omgivet at et knap fem meter højt hegn af træ, med en udvendig løbegang, hvor der konstant gik bevæbnede vagter. Fem meter fra hegnet, var det opsat skilte, og de fanger, der kom inden for denne såkaldte ”dødszone”, blev øjeblikkeligt skudt af vagterne.

Mad var der ikke meget af. Den typiske dagsration bestod af fire kiks og en portion ærtesuppe. Fanger, der overlevede lejren fortalte, at mange spiste rotter og måger, som der var mange af i lejren, hvis de kunne fange dem. Også sygdomme, som tyfus, dysenteri og malaria plagede fangerne, og mange døde. Det nøjagtige tal kendes ikke. Massegravene, der blev etableret i forbindelse med fangelejren rummer knap 4.000 døde, som anerkendes af regeringen, men samtidige vurderinger taler om langt flere: helt op til 14.000 af de 50.000 fanger, som sad i lejren fra juli 1863 til dens lukning i juni 1865, skulle være døde.

Maryland
Halvøer i Nordamerika
Bando

Bando er en myanmarisk kampkunst, også kaldet burmesisk boksning. Det ligner thaiboxing. Slag er med åbne håndflader. Kampformen har også våben. Der fokuseres på nærkamp.

Oprindelsen er usikker, men Tibet, Thailand og Kina er oplagte kilder til den myanmariske kampkunst. Udviklingen er således foregået i 1500-1800-tallet, hvor Burma udkæmpede krige med Thailand.

I dag er Bando ikke særlig udbredt.

Se også 

Kampsport
Burma
Quake

Quake er et 3-D-skydespil udgivet af id Software den 31. maj 1996. Det er det første spil i udgiverens Quake-serie.

Spillet var det første, hvor man brugte tredimensionelle modeller til spillere og modstandere i stedet for flade sprites. Banerne man løber rundt i er også 100% tredimensionelle – ikke som i tidligere spil 2-D tilnærmet 3-D.
Quake udmærkede sig specielt ved, at man kunne udvikle nye funktioner i spillet med det indbyggede programmeringssprog QuakeC.

Eksterne henvisninger 
 

 
Computerspil fra 1996
First-person shooter
Amiga-spil
Atari-spil
DOS-spil
Linux-spil
Macintosh-spil
Nintendo 64-spil
Sega Saturn-spil
Windows-spil
Hans Qvist (tegner)

Hans Qvist (født 22. december 1922 i Faaborg, død 14. november 1983) var en dansk vittighedstegner. Han var født og opvokset i Fåborg. Efter studentereksamen fra Nyborg Gymnasium flyttede han til København for at begynde på jurastudiet. Han kom dog aldrig rigtigt i gang, og efter en kort tid med kontorarbejde blev han efter to år reklametegner ved Akademiet for fri og merkantil kunst.

I midten af 1950'erne blev Hans Qvist ansat som vittighedstegner på Franz Füchsels tegnestue. Først på deltid, men snart indgik de to et tæt samarbejde. I 1958 slog de sig sammen med kollegaen Flemming Holbek. De tre lavede den ugentlige spalte "Lige et øjeblik" i Ekstra Bladet. De holdt sammen i omkring ti år, hvor Füchsel flyttede til Fåborg. De to andre forsatte samarbejdet til Holbeks død i 1972. Derefter indrettede Qvist tegnestue på sin privatadresse.

Han døde i 1983, men hans vittigheder lever stadig optrykt i dag- og ugeblade. Mest kendt er hans stripserie "Skrækkelige Olfert", som debuterede i ugebladet Hjemmet den 7. januar 1958. Serien fortsatte til Qvists død med en lille pause i 1972-1973.

Hans Qvist var far til den tidligere fodboldlandsholdsmålmand Ole Qvist.

Begravet på Hellerup Kirkegård.

Eksterne henvisninger 
 

Tegnere fra Danmark
Ira Gershwin

Ira Gershwin – født Israel Gershowitz (født 6. december 1896, død 17. august 1983) var en amerikansk tekstforfatter og sangskriver.

Gershwin arbejdede sammen med sin bror George Gershwin til hans død i 1937. De er kendt for operaen Porgy og Bess (1935) og for musicals som Funny Face (1927) og Shall We Dance (1937).

Efter broderens død arbejdede Ira Gershwin sammen med andre komponister som Jerome Kern og Kurt Weill.

Han er begravet på Westchester Hills Cemetery i Hastings-on-Hudson i New York.

Musikere fra USA
Hollywood Walk of Fame
Amerikanere i 1900-tallet
George Cukor

George Dewey Cukor (7. juli 1899 i New York – 24. januar 1983) var en amerikansk filminstruktør. Som mange andre startede han som sceneinstruktør på Broadway, før han gik til filmen med debuten Grumpy (1930). Han blev erstattet som instruktør af filmen Borte med Blæsten (1939) på grund af konstante uoverensstemmelser med produceren David O. Selznick over manuskript og instruktion. Den samme skæbne led han på filmen Troldmanden fra Oz, hvor han igen blev erstattet af Victor Fleming. Alligevel er han stadig i dag efter sin død en anerkendt filminstruktør, og manden bag flere andre klassikere i Hollywood, og i 1965 fik han flere priser for filmen My Fair Lady, blandt andet en Oscar og en Golden Globe.

Han døde i Los Angeles, og er begravet på Forest Lawn Memorial Park Cemetery, Glendale, Californien.

Filmografi (udvalgte titler) 

 Grumpy (1930)
 Pigebørn (1933)
 Kameliadamen (1936)
 Zaza (1939)
 Natten før brylluppet (The Philadelphia Story, 1940)
 Gaslys (Gaslight, 1944)
 Jalousi (A Double Life, 1947)
 Adams ribben (Adam's Rib, 1949)
 Født i går (Born Yesterday, 1950)
 Alletiders sportspige (Pat and Mike, 1952)
 Ikke helt almindelig (It Should Happen to You, 1954)
 En stjerne fødes (A Star Is Born, 1954)
 Les Girls (1957)
 Let's Make Love (1960)
 My Fair Lady (1964)
 Min utæmmelige tante (Travels with My Aunt, 1972)
 Rig og berømt (Rich and Famous, 1981)

Eksterne henvisninger 

 

Filminstruktører fra USA
Oscar for bedste instruktør
Hollywood Walk of Fame
Jøder fra USA
Golden Globe for bedste instruktør
Visse

Visse har flere betydninger:

 Visse (planteslægt) – en serie af planter.
 Visse (Aalborg) – en lille forstad-bydel til Aalborg i Himmerland.
Farvevisse

 
Farve-Visse (Genista tinctoria) er en 20-50 cm høj halvbusk, der vokser på heder, skrænter og i vejkanter. Den har ingen torne til forskel fra de andre Visse-arter i Danmark. Planten er giftig i alle dele. Den har tidligere været brugt som farveplante, heraf navnet.

Beskrivelse 
Farve-Visse er lille busk med en tæt og rund vækstform. Hovedgrenene er opstigende med tætsiddende sidegrene. Barken er først lysegrøn og fint håret. Senere bliver den stribet og fint furet. Gamle grene har en grågrøn, knudret bark. Knopperne sidder spredt, og de er meget små og tæt dækket af lyse hår. Bladene er lancetformede og helrandede med fine hår langs randen. Over- og undersiderne har samme, græsgrønne farve.

Blomstringen sker i juli-august. Blomsterne sidder samlet i klaser ved enden af hvert skud. De enkelte blomster er smørgule og uregelmæssige (som en meget smal gyvelblomst). Frugterne er små bælge, der rummer 5-10 små, spiredygtige frø.

Rodnettet består af en enkelt, dybtgående pælerod med forholdsvist få siderødder. Farve-Visse har – som alle ærteblomstrede – knolde med kvælstofsamlende bakterier på rødderne.

Højde x bredde og årlig tilvækst: 0,6 x 0,6 m (40 x 40 cm/år). Målene kan anvendes ved udplantning.

Voksested 
Farve-Visse er vidt udbredt på mineralfattig, gruset bund overalt i de mere varme dele af Europa (herunder Danmark), hvor den optræder på heder og overdrev, langs veje og skovbryn og i lyse ege- og fyrreskove.

I Danmark findes den hist og her i Syd- og Midtjylland på heder, skrænter og i vejkanter, mens den er sjælden eller manglende i resten af landet.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Buske
Gule blomster
Visse
Visse
Pælerod

Ordet pælerod bruges om en plantes hovedrod, når den er dannet ved, at den lodrette kimrod er bevaret.

Ofte bliver kimroden erstattet af et system af kraftige siderødder, og derved dannes det, der kaldes trævlerod, som er karakteristisk for de enkimbladede planter, men som også kan findes blandt de tokimbladede.

Pælerod er en oprindelig tilpasning til tørre levesteder med dybtliggende grundvand, men der er masser af eksempler på arter med pælerod, som har fundet en niche i egne med rigeligt vand.

Eksempler på planter med pælerod 
Træer
Avnbøg (Carpinus betulus)
Almindelig Pære (Pyrus communis)
Almindelig Robinie (Robinia pseudoacacia)
Stilk-Eg (Quercus robur)
Vinter-Eg (Quercus petraea)
Buske
Almindelig Gyvel (Cytisus scoparius)
Sten-Dafne (Daphne cneorum)
Ægte Lavendel (Lavandula angustifolia)

Stauder
Tysk Poppelrose (Lavatera thuringiaca)
Småblomstret Salvie (Salvia nemorosa)
Læge-Stenfrø (Lithospermum officinale)

Plantemorfologi
Trævlerod

Ordet trævlerod bruges om en plantes rodsystem, når det er dannet, efter at kimroden er gået tabt. Trævlerødder er altså erstatningsrødder, som skal afhjælpe tabet af de første rødder.

Dette forhold er karakteristisk for de enkimbladede planter, men det også kan findes blandt de tokimbladede.

Trævlerod er en oprindelig tilpasning til fugtige eller våde levesteder med højtstående grundvand og ringe iltindhold i jorden. Der findes dog masser af eksempler på arter med trævlerod, som har fundet en niche i egne med tørre forhold (tænk f.eks. på græsser og løgvækster på stepperne).

Det er nyttigt at huske på, at mange planter fremkommer ved vegetative formeringsmetoder, som betyder, at de har været tvunget til at danne rødder, hvor der ingen var. Den slags planter vil have trævlerødder i mange år, også selv om de egentlig – dvs. efter deres arveanlæg – burde have pælerod.

Eksempler på planter med trævlerod 
 Træer
 Kokospalme (Cocos nucifera)
 Rødgran (Picea abies)
 Seljepil (Salix caprea)

 Buske
 Berberis (Berberis vulgaris)
 Gul bambus (Fargesia murielae)
 Bjergfyr (Pinus mugo)

 Urter
 Stor stjerneskærm (Astrantia major)
 Plettet gøgeurt (Dactylorhiza maculata)

Botanik
Plantemorfologi
Jordbundsbiologi
Eubie Blake

Eubie Blake (født 7. februar 1887, død 12. februar 1983) var en amerikansk ragtimepianist og komponist. Han blev født James Hubert Blake i Baltimore i 1883. Han begyndte allerede at spille på orgel som seksårig, og fik sit første spillejob på et bordel som femtenårig. Da han fyldte atten, fik han sin professionelle scenedebut. Han kom ind ved New York University. Han studerede the Schillinger System, og studerede sammen med Margaret Marshall og Llewellyn Wilson. 

Han arbejdede i flere år sammen med Noble Sissle, hvor de blandt andet skrev en Broadway musical Shuffle Along i 1921. Det var den første Broadway musical, som blev skrevet og instrueret af afro-amerikanere. Blakes hit-kompositioner tæller blandt andet: Bandana Days, Charleston Rag, Love Will Find A Way, You Were Meant For Me, Memories of You, og I'm Just Wild About Harry. I 1978 åbnede musicallen Eubie på Broadway.

Blake forsatte med at optræde og indspille indtil kort før hvad alle troede var hans 100-års fødselsdag. Han ytrede dette mindeværdige citat: 

"If I'd known I was going to live this long, I would have taken better care of myself."

En nylig undersøgelse af Peter Hanley fra 2003 har dog sået tvivl om sandfærdigheden af Eubie Blakes høje alder. Hans fødselsdato er i officielle amerikanske optegnelser fra 1900 noteret som februar 1887, og i et ansøgningsskema fra 1937 har han selv opgivet den som 7. februar 1887. Derfor konkluderede Hanley i sin endelige analyse, at han ved sin død kun var seksoghalvfems år og ikke hundrede. Dette ændrede dog ikke ved, at Eubie Blake altid vil blive husket som en af de bedste populærkomponister og sangskriver i sin tid.

I 1995 blev Eubie Blake æret med et frimærke i sit hjemland USA.

Komponister fra USA
Pianister fra USA
Musicalkomponister
Modtagere af Presidential Medal of Freedom
Arunachal makak

Arunchalmakak eller munzalamakak (Macaca munzala) er en makakabe, der lever i høje områder i det nordøstlige Indien. Den blev først kendt for videnskaben i 2004.

Den er navngivet efter Arunachal Pradesh-området/staten i det nordøstlige Indien.

Ekstern henvisning 

 National Radio Astronomy Observatory med beskrivelse og foto

Dyr fra Indien
Makakaber
Alan Gordon Cunningham

Sir Alan Gordon Cunningham (1. maj 1887 – 30. januar 1983) britisk general, bror til admiral A.B. Cunningham. Han blev født i Dublin, Irland. Han blev uddannet på Cheltenham College og the Royal Military Academy før han blev officersudnævnt i hæren i 1906. Han deltog i første verdenskrig 1914-1918, blev udnævnt til generalmajor i 1938. Han var chef for de britiske styrker i Mellemøsten 1940-1941. Han blev videre belønnet ved i 1943 at blive udnævnt til generalløjtnant. 

Han blev udnævnt til britisk højkommisær i Palæstina fra 1945 til Israels oprettelse 1948.

Generaler fra Storbritannien
Personer fra Dublin
Phi

Fi (eller Phi) (stort Φ eller ; lille φ,  eller ) er det 21. bogstav i det græske alfabet. På moderne græsk udtales det [f], en ustemt labiodental frikativ (ligesom f på dansk), mens det på oldgræsk fortrinsvist repræsenterede lyden [pʰ], en aspireret ustemt bilabial lukkelyd (svarende til p i dansk puste). I det græske tal-system har det værdien 500.

Bogstavet bruges inden for matematikken til at betegne det gyldne snits forhold, et irrationalt tal, hvor  ≈ 1.618...

Computer 
I unicode er Φ U+03A6, φ er U+03C6 og varianten ϕ er U+03D5.

Referencer 

Græske alfabet
Produkt

Produkt har flere betydninger:

 Produkt (marketing) – en genstand, som er til salg.
 Produkt (erhverv) – en vare eller ydelse.
 Produkt (økonomi) – en vare eller ydelse, som kan tilfredsstille et ønske eller et behov.
 Produkt (fabrikation) – en fabrikeret vare.
 Slutprodukt - et færdigt produkt, der endnu ikke er solgt til en slutbruger.
 Multiplikation – et produkt er resultatet af en multiplikation (matematik).
 Produkt (kemi) – betegnelsen for de dannede stoffer ved en kemisk reaktion.
Kenneth Pike

Kenneth Lee Pike (9. juni 1912 – 31. december 2000) var amerikansk lingvist og antropolog. Han var en ledende figur i Summer Institute of Linguistics fra 1940 og frem til sin død. Pike udførte feltarbejde i Syd- og Mellemamerika og senere i Afrika og Sydøstasien. 

Pike er særligt kendt for sin grammatiske teori tagmemics og for sin analysemetode Emic og Etic som i dag har stor vundet udbredelse, også ud over lingvistiske og socialantropologiske kredse.

Eksterne Henvisninger 
 Pike-citater
 Pikes selvbiografi: A linguistic pilgrimage

Lingvister fra USA
Antropologer fra USA
Personer fra USA
Nikolaj Podgornyj

Nikolaj Viktorovitj Podgornyj (, ; født 5. februar 1903 i Karlovka, (Ukraine), Det Russiske Kejserrige, død 11. januar 1983 i Moskva, Sovjetunionen) var sovjetisk politiker og præsident for Sovjetunionens øverste sovjets præsidium fra 1965 til 1977.

Podgornyj var oprindelig ingeniør, udlært på det teknologiske institut for fødevareindustrien i Kijev. Han blev vicekommissær for den ukrainske fødevareindustri, før han trådte ind i det sovjetiske kommunistpartis officielle rækker i 1950. I 1965 afløste han Anastas Mikojan som Sovjetunionens statsoverhoved. Han sad på posten indtil 1977, hvor han gik af efter en magtkamp med Leonid Bresjnev.

Referencer

Eksterne henvisninger 

Politikere fra Rusland
Sovjetunionens statsoverhoveder
Georges Bidault

Georges-Augustin Bidault (5. oktober 1899 – 27. januar 1983) fransk politiker og aktiv i den franske modstandskamp under anden verdenskrig og Organisation de l’armée secrète (OAS). 

Tidligere fransk ministerpræsident og udenrigsminister.

Eksterne henvisninger 

Frankrigs premierministre
Udenrigsministre fra Frankrig
Storkors af Æreslegionen
Modstandsfolk fra Frankrig
Franskmænd i 1900-tallet
Starsky & Hutch

Starsky & Hutch er en amerikansk action-komedie fra 2004 instrueret af Todd Phillips. Filmen har Ben Stiller og Owen Wilson i hovedrollerne og er baseret på tv-serien Starsky and Hutch fra 1970'erne.

Handling 

Filmen handler om de 2 politibetjente. David Starsky (Ben Stiller) er Bay Citys mest pertenlige politimand. En paragrafrytter af dimensioner, som går alle på nerverne. Kollegaen Ken " Hutch " Hutchinson (Owen Wilson) er hans direkte modsætning – en charmerende "slacker", som tager livet som det kommer. I håb om at få orden på dem begge, gør politichefen dem til partnere. Duoens første opgave er at efterforske et mord. Med hjælp fra den ultracool informant Huggy Bear (Snoop Dogg) er de snart på sporet af en af byens største skurke Reese Feldman (Vince Vaughn). Han planlægger sit livs største kokainhandel – og han har på ingen måde tænkt at lade to politifolk ødelægge handlen for ham.

Rolleliste (i udvalg) 
 Ben Stiller – David Starsky
 Owen Wilson – Ken "Hutch" Hutchinson
 Snoop Dogg – Huggy Bear Brown
 Vince Vaughn – Reese Feldman
 Fred Williamson – Captain Doby
 Juliette Lewis – Kitty
 Jason Bateman – Kevin
 Amy Smart – Holly
 Carmen Electra – Stacey
 Will Ferrell – Big Earl (ikke krediteret)
 George Cheung – Chau
 Chris Penn – Manetti
 Brande Roderick – Heather
 Jeffrey Lorenzo – Willis
 Har Mar Superstar – Dancing Rick
 Patton Oswalt – Disco DJ
 Paul Michael Glaser – Originale Starsky
 David Soul – Originale Hutch

Eksterne henvisninger 
 

Amerikanske film fra 2004
Actionfilm fra USA
Komediefilm fra USA
Film baseret på tv-serier
Film fra Warner Bros.
Film instrueret af Todd Phillips
Barney Clark

Barney Clark (21. januar 1921 – 23. marts 1983) var den første patient som modtog et kunstigt hjerte. Den 2. december 1982 opererede et hold af kirurger, under ledelse af William DeVries fra universitetet i Utah. Han var en pensioneret tandlæge som havde meldt sig frivilligt efter at han var blevet orienteret om at en "almindelig" transplantation ikke var en mulighed. Han overlevede den syv en halv time lange operation, men døde 112 dage senere. Det kunstige hjerte var et Jarvik-7 opfundet af Robert Jarvik.

Personer fra USA

ca:Cor artificial
de:Kunstherz
en:Artificial heart
nl:Barney Clark
sk:Umelé srdce
zh:人工器官
Robert Jarvik

Robert Jarvik (født 5. november 1946) er opfinder af det kunstige hjerte, Jarvik-7, der blev brugt i den første permanente implantation af et kunstigt hjerte.
Patienten var tandlægen Barney Clark.

Opfindere fra USA